**ОБАВЕШТЕЊЕ**

**БЕСПОВРАТНА ИСПОРУКА КУКУРУЗА УЗГАЈИВАЧИМА МЛЕЧНИХ КРАВА**

**Обавештавамо пољопривредна газдинства да је 09.11.2022. објављен Јавни позив за подношење пријава за испоруку меркантилног кукуруза као помоћ узгајивачима млечних крава.**

 **Јавни позив можете погледати на следећем линку:**  [**https://www.rdrr.gov.rs/uploads/aktuelnosti/Javni-poziv-za-podnosenje-prijava-za-bespovratnu-isporuku-kukuruza.pdf**](https://www.rdrr.gov.rs/uploads/aktuelnosti/Javni-poziv-za-podnosenje-prijava-za-bespovratnu-isporuku-kukuruza.pdf) **или на сајту Министарства пољопривреде** [**www.minpolj.gov.rs**](http://www.minpolj.gov.rs) **и дирекције** [**www.rdrr.gov.rs**](http://www.rdrr.gov.rs)

**Пријаве може поднети физичко лице – носилац комерцијалног пољопривредног газдинства који**

1. **је уписан у регистар пољопривредних газдинстава и налази се у активном статусу у 2022. години;**
2. **је уписан у Централну базу података о обележавању животиња и у овој бази има од 1 до 50 млечних крава у свом власништву или власништву члана његовог пољопривредног газдинства ;**
3. **није у закупу пољопривредног земљишта у државној својини, по праву пречег закупа , по било ком основу ;**
4. **је остварио право на премију за кравље млеко за 2021. годину:**

**ЈАВНИМ ПОЗИВОМ ЈЕ ПРОПИСАНО ДА СЕ МЛЕЧНОМ КРАВОМ СМАТРА СВАКО ЖЕНСКО ГРЛО ГОВЕДА СТАРИЈЕ ОД 24 МЕСЕЦА У ТРЕНУТКУ ОБЈАВЉИВАЊА ЈАВНОГ ПОЗИВА (09.11.2022.)**

**Пријава се подноси на Прописаном образцу који је саставни део јавног позива. Уз образац се доставља и :**

1. **Извод из Регистра пољопривредних газдинстава ( 1 и 3 страна извода) који издаје Управа за трезор**
2. **Списак млечних крава на газдинству уписаних у Централну базу података о обележавању животиња који издаје надлежна ветеринарска служба**

**Сва документа морају да гласе на подносиоца зaхтева и не могу бити старија од 15 дана од дана подношења пријаве.**

**Пријаве са непотпуном документацијом се ОДБАЦУЈУ одлуком. ( не постоји могућност допуне предмета)**

**Јавни позив је отворен од 11.11.2022. до 23.11.2022 године**

 **Образац пријаве са потребном документацијом се шаље препорученом пошиљком на адресу:**

**Пољопривредна стручна служба Кикинда доо**

**Краља Петра I 49**

**23300 Кикинда**

**Са назнаком имена и презимена, адресом пребивалишта и контакт телефоном и**

 **напоменом ,, Пријава за остваривање права на помоћ узгајивачима млечних крава ,,**

**Пријаве које нису поднете Пољопривредној стручној служби на подручју где је место у коме се налази објекат у коме се узгајају млечне краве (ХИД) и пријаве нису поднете препорученом пошиљком ОДБАЦУЈЕ СЕ одлуком.**

**Пошто јавним позивом није предвиђена могућност допуне пријаве , било би добро да Пољпривредна газдинства која испуњавају услове прописане Јавним позивом пре слања пријаве дођу у Пољопривредну стручну службу Кикинда ( Краља Петра I 49, Кикинда) како би заједно прегледали захтев и потребну документацију и правилно адресирали коверат.**

**Након затварања јавног позива формираће се јединствена ранг листа на нивоу целе земље, у складу са временом подношења пријава.**

**Расположиво за целу територији Републике Србије је до 15.000 тона меркантилног кукуруза, а по једном млечном грлу највише до 240 кг кукуруза.**

**Телефони за информације: 063 655 279 Мирјана Томић и 063 655 247 Марко Чавка .**